ഒരു രാജ്യം, ഒറ്റ വാഹന രജിസ്ട്രേഷന് ഏകീകൃത സംവിധാനം ഭാരത് സീരീസിന് തുടക്കമിട്ട് കേന്ദ്ര സര്ക്കാര് ഡല്ഹി: രാജ്യത്ത് എല്ലാ സംസ്ഥാനങ്ങളിലും പൊതുവായി ഉപയോഗിക്കാനാവുന്ന ഏകീകൃത വാഹന രജിസ്ട്രേഷന് സംവിധാനത്തിന് കേന്ദ്ര സര്ക്കാര് തുടക്കം കുറിച്ചു. ബി എച്ച് അഥവാ ഭാരത് സീരീസ് എന്നാണ് ഈ സംവിധാനത്തിന് പേര് നല്കിയിരിക്കുന്നത്. രാജ്യത്ത് എവിടെയും ഈ രജിസ്ട്രേഷന് സംവിധാനം സാധുവായിരിക്കും. ഒരു സംസ്ഥാനത്ത് ഉപയോഗിക്കുന്ന വാഹനം മറ്റ് സംസ്ഥാനത്തേക്ക് കൊണ്ടു പോകുമ്ബോള് റീ രജിസ്ട്രേഷന് ആവശ്യമില്ല എന്നത് ഈ സംവിധാനത്തിന്റെ പ്രത്യേകതയാണ്. തുടക്കത്തില് പ്രതിരോധ സേനയിലെ അംഗങ്ങള്ക്കും കേന്ദ്ര സംസ്ഥാന ജീവനക്കാര്ക്കുമാണ് ഈ സംവിധാനം ഉപയോഗിക്കാന് സാധിക്കുക. നാലില് കൂടുതല് സംസ്ഥാനങ്ങളില് ഓഫീസ് ഉള്ള സ്വകാര്യ സ്ഥാപനങ്ങളിലെ ജീവനക്കാര്ക്കും ഈ സംവിധാനം ഉപയോഗിക്കാം.